Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 79

5. Az ismeretek ellenőrzési rendszere Az 1. számú melléklet 5. pontjában foglaltak figyelembevételével — szakmai főtárgyból tanévenként gyakorlati vizsga: a tantervben meghatározott, növekvő terjedelmű és nehézségi fokú, különböző műfajokban megvalósított etűdök, vizsgafilmek, televíziós játékok fotografálása, intézményen belüli bemutatása és megvédése vizsgabizottság előtt, — kötelező szigorlati tárgyak a magyar és világirodalom, valamint az európai kultúra története, — a szakdolgozat témája valamely szabadon választott és elfogadott, a képi kifejezés szakelméletével foglalkozó tárgy, egy film vagy televíziós játékoperatőri megoldása, a képi ábrázolás valamely stílusirányzata, illetőleg egy operatőri pályakép önálló elemzése, — a diplomamunka: mintegy húszperces, színes, 16 mm-es diplomafilm fotografálása, rendezőhallgatóval együttműködve, — a záróvizsga szóbeli részének tárgya: a művészettörténet és a filmtörténet. FILM- ÉS TELEVÍZIÓPRODUCER SZAK

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes